ai4bharat/Pralekha huggingface dataset:
பெண்கள் மற்றும் குழந்தை நலன் அமைச்சகம்
பெண்களுக்கு எதிரான குற்றங்கள்
நாடாளுமன்றத்தின் மாநிலங்களவையில் கேள்வி ஒன்றுக்கு எழுத்துபூர்வமாக பதில் அளித்த மத்திய பெண்கள் மற்றும் குழந்தைகள் மேம்பாட்டுத்துறை அமைச்சர் திருமதி. ஸ்மிருதி இராணி கூறியதாவது
பெண்களுக்கு எதிரான குற்றங்கள் பற்றிய தகவலை, தேசிய குற்ற ஆவண காப்பகம், ‘இந்தியாவில் குற்றம்’ என்ற இதழில் வெளியிடுகிறது. அதில் உள்ள தகவல்களின்படி, நாடு முழுவதும் பெண்களுக்கு எதிராக கடந்த 2019ம் ஆண்டில் 4,05,326 குற்றங்களும், 2020ம் ஆண்டில், 3,71,503 குற்றங்களும் பதிவாகியுள்ளன. பெண்களுக்கு எதிரான குற்றங்கள் குறைந்து வருவதை இந்த தரவு காட்டுகிறது.
காவல் மற்றும் சட்டம் ஒழுங்கு மாநிலம் சம்பந்தப்பட்ட விஷயம். ஆனாலும், பெண்களின் பாதுகாப்பை உறுதி செய்வதில் மத்திய அரசு அதிக முக்கியத்துவம் அளிக்கிறது. குற்றவியல் சட்ட திருத்தம் 2018, குற்றவியல் சட்ட திருத்தம் 2013 ,பணி செய்யும் இடங்களில் பாலியல் தொந்தரவுகளை தடுக்கும் சட்டம் 2013, குடும்ப வன்முறைகளில் இருந்து பெண்களை பாதுகாக்கும் சட்டம் 2006, வரதட்சணை தடுப்பு சட்டம் 1961 ஆகியவற்றை மத்திய அரசு கொண்டு வந்துள்ளது.
மேலும் விவரங்களுக்கு கீழ்கண்ட ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1796830
பிரதமர் அலுவலகம்
கிருஷ்ண ஜெயந்தியை முன்னிட்டு நாட்டு மக்களுக்கு பிரதமர் வாழ்த்து தெரிவித்தார்
கிருஷ்ண ஜெயந்தியை முன்னிட்டு பிரதமர் திரு. நரேந்திர மோடி நாட்டு மக்களுக்கு வாழ்த்து தெரிவித்துள்ளார்.
தனது டுவிட்டரில்
“கிருஷ்ண ஜெயந்தி புனித நானை முன்னிட்டு எனது வாழ்த்துக்கள்.
உங்கள் அனைவருக்கும் இனிய கிருஷ்ண ஜெயந்தி வாழ்த்துக்கள்.
வாழ்க ஸ்ரீ கிருஷ்ணர்!", என்று பிரதமர் கூறியுள்ளார்.
அறிவியல் மற்றும் தொழில்நுட்பத்துறை
உப்புத் தண்ணீரில் வாய் கொப்பளித்து ஆர்டி-பிசிஆர் பரிசோதனை செய்யும் முறை, ஊரக மற்றும் பழங்குடி பகுதிகளில் அதிகளவில் அமல்படுத்தப்பட வேண்டும்: மத்திய அமைச்சர் திரு நிதின் கட்காரி
கொவிட்-19 தொற்றுக்கு எதிரான இந்தியாவின் போராட்டத்தில் குறிப்பிடத்தக்க நடவடிக்கையாக, அறிவியல் மற்றும் தொழிலக ஆராய்ச்சி கவுன்சிலின்  கீழ் செயல்படும் நாக்பூரில் இயங்கும் தேசிய சுற்றுச்சூழல் பொறியியல் ஆராய்ச்சி நிறுவனம் , கொவிட்-19 மாதிரிகளை பரிசோதிக்கும் உப்புத் தண்ணீரில் வாய் கொப்பளித்து ஆர்டி-பிசிஆர் பரிசோதனை செய்யும் முறையின் செய்முறை நுண்ணறிவை மத்திய குறு, சிறு மற்றும் நடுத்தர தொழில் நிறுவனங்கள் அமைச்சகத்திடம் வழங்கியுள்ளது.
எளிதான, வேகமான, குறைந்த கட்டணத்திலான இந்தத் தொழில்நுட்பம், நோயாளிகளுக்கு உகந்த வகையிலும், சௌகரியமாகவும் இருப்பதுடன், முடிவுகள் உடனடியாகவும் கிடைக்கப்பெறுகிறது. குறைந்த அளவிலான உள்கட்டமைப்பு வசதிகளே தேவைப்படுவதால் ஊரக மற்றும் பழங்குடி பகுதிகளில் இந்தத் தொழில்நுட்பம் அதிக பயனளிக்கும்.
சிஎஸ்ஐஆர்- தேசிய சுற்றுச்சூழல் பொறியியல் ஆராய்ச்சி நிறுவனத்தால் உருவாக்கப்பட்ட இந்த புதிய கண்டுபிடிப்பு, நாட்டிற்கு சேவை புரிவதற்காக அர்ப்பணிக்கப்பட்டிருப்பதாக அந்த நிறுவனம் தெரிவித்துள்ளது. மத்திய குறு, சிறு மற்றும் நடுத்தர தொழில் நிறுவனங்கள் அமைச்சகத்திடம் இந்தத் தொழில்நுட்பம் வழங்கப்பட்டிருப்பதன் வாயிலாக இந்தக் கண்டுபிடிப்பு வணிக ரீதியானதாக மாறுவதுடன், தனியார், அரசு மற்றும் பல்வேறு ஊரக வளர்ச்சி திட்டங்கள் மற்றும் துறைகளை உள்ளடக்கிய துறையினரிடம் உரிமம் வழங்கப்படும்.
இந்த நிகழ்வின் போது பேசிய மத்திய சாலை போக்குவரத்து மற்றும் நெடுஞ்சாலைகள் அமைச்சர் திரு நிதின் கட்கரி, “உப்புத் தண்ணீரில் வாய் கொப்பளித்து ஆர்டி-பிசிஆர் பரிசோதனை செய்யும் முறையை, நாடு முழுவதும், குறிப்பாக, வளங்கள் குறைந்த ஊரக மற்றும் பழங்குடி பகுதிகளில் அமல்படுத்த வேண்டும். இதன் மூலம் விரைவான மற்றும் மக்களுக்கு உகந்த வகையில் பரிசோதனைகள் செய்யப்படுவதுடன் தொற்றுக்கு எதிரான நமது போராட்டமும் வலுப்பெறும். உப்புத் தண்ணீரில் வாய் கொப்பளித்து ஆர்டி-பிசிஆர் பரிசோதனை செய்யும் முறையை வணிக ரீதியாக மாற்றுவது தொடர்பாக குறு, சிறு மற்றும் நடுத்தர தொழில் நிறுவனங்கள் பிரிவு, சிஎஸ்ஐஆர்-தேசிய சுற்றுச்சூழல் பொறியியல் ஆராய்ச்சி நிறுவனத்தை அணுகியது”, என்று கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1754297
------
(Visitor Counter : 253
ரெயில்வே அமைச்சகம்
பத்னாபூர் மற்றும் கர்மாத் இரயில் நிலையங்களுக்கிடையேயான இரயில் தண்டவாளத்தில் ஏற்பட்ட நிகழ்வு
இரயில்வே தண்டவாளத்தில் உறங்கிக்கொண்டிருந்த ஒரு குழுவினர் மீது மே 8 ம் தேதி அன்று அதிகாலை சுமார் 5. 22 மணிக்கு துரதிர்ஷ்டவசமாக மன்மாத் நோக்கி சென்று கொண்டிருந்த சரக்கு இரயில் மோதியது. இந்த நிகழ்வு நான்டெட் பிரிவின், பர்பானி மன்மாத் பகுதியில் பத்னாபுர் மற்றும் கர்மாத் இரயில் நிலையங்களுக்கிடையே உள்ள பகுதியில் ஏற்பட்டது.
சுமார் 19 பேர் இருந்த இந்தக் குழுவில், 14 பேர் சம்பவ இடத்திலேயே மரணமடைந்தனர். இரண்டு பேர் காயங்களுக்குப் பின்னர் பலியானார்கள். சிறுகாயங்கள் அடைந்த ஒருவருக்கு அவுரங்காபாத் சிவில் மருத்துவமனையில் சிகிச்சையளிக்கப்பட்டு வருகிறது. விதிக்குப் புறம்பாக, இரயில் தண்டவாளங்களில் இருந்த குழுவினரைக் கண்டவுடன், சரக்கு இரயிலில் லோகோ பைலட், ஒலி எழுப்பினார். இரயிலை நிறுத்துவதற்காக, தன்னால் இயன்ற அனைத்து முயற்சிகளையும் மேற்கொண்டார்.
தகவல் கிடைத்தவுடன் இரயில்வே பாதுகாப்பு படை மற்றும் ரெயில்வேயில் பாதுகாப்பு பிரிவு மூத்த அதிகாரிகளும், மற்ற துறைகளின் அதிகாரிகளுடன் சம்பவ இடத்திற்கு விரைந்து சென்றனர்.
மருத்துவ நிவாரண நடவடிக்கைகள் மேற்கொள்வதற்காக, மருந்துகள், மருத்துவக் கருவிகள் ஆகியவற்றுடன் மருத்துவர்கள், செவிலியர்கள் மற்றும் இதர மருத்துவ உதவிப் பணியாளர்கள் கொண்ட குழு ஒன்று மருத்துவ நிவாரண வேன் மூலம் சம்பவ இடத்திற்கு விரைந்து சென்றது.
இந்த நிகழ்வு குறித்து விசாரிக்கவும், காரணத்தைக் கண்டறியவும், இரயில்வே பாதுகாப்பு ஆணையர்  தலைமையிலான உயர்நிலை விசாரணைக்கு உத்தரவிடப்பட்டுள்ளது. மத்திய இரயில்வே துறை அமைச்சர் திரு பியூஷ் கோயல் நிலைமை குறித்து உன்னிப்பாகக் கண்காணித்து வருகிறார். இது குறித்து எடுக்கப்படும் நடவடிக்கைகள் குறித்து அவருக்கு அவ்வப்போது தெரிவிக்கப்பட்டு வருகிறது.
(Visitor Counter : 175
சுகாதாரம் மற்றும் குடும்ப நலத்துறை அமைச்சகம்
தொடர்ந்து 4 வது நாளாக, இந்தியா 24 மணி நேரத்தில் 6 லட்சத்துக்கும் மேற்பட்ட மாதிரிகளை சோதிக்கிறது
மத்திய மற்றும் மாநில / யூனியன் பிரதேச அரசாங்கங்களின் நிலையான மற்றும் ஒருங்கிணைந்த முயற்சிகளுக்கு ஒரு சான்றாக, தொடர்ச்சியாக நான்காவது நாளாக ஒவ்வொரு நாளும் 6 லட்சத்துக்கும் மேற்பட்ட கோவிட்-19 மாதிரிகளை சோதனை செய்த வரலாற்றை இந்தியா தொடர்கிறது. நாடு முழுவதும் விரிவாக்கப்பட்ட கண்டறியும் ஆய்வக வலையமைப்பு மற்றும் எளிதான சோதனைக்கான வசதி பெரும் ஊக்கத்தை அளித்துள்ளது, கடந்த 24 மணி நேரத்தில் 6,39,042 சோதனைகள் நடத்தப்பட்ட நிலையில், இந்தியா தற்போது 2,27,88,393 சோதனைகளை செய்துள்ளது. Test per million  16513 ஆக அதிகரித்துள்ளது.
ஏழு நாளாக தொடர்ந்து நடத்தப்பட்ட தினசரி சோதனைகளில் ஜூலை 14, 2020 அன்று சராசரியாக சுமார் 2.69 லட்சமாக இருந்தது, ஆகஸ்ட் 6, 2020 அன்று சுமார் 5.66 லட்சமாக அதிகரித்துள்ளது.
ஒட்டு மொத்த சோதனை ஜூலை 14, 2020 அன்று 1.2 கோடியிலிருந்து ஆகஸ்ட் 6 2020 அன்று 2.2 கோடியாக உயர்ந்தது, அதே நேரத்தில் நோயால் பாதிக்கப்பட்டோர் விகிதம் 7.5 சதவீதத்திலிருந்து 8.87 சதவீதமாக உயர்ந்துள்ளது. அதிக எண்ணிக்கையிலான சோதனைகள் ஆரம்பத்தில் நோயால் பாதிக்கப்பட்டவர்கள் விகிதத்தைத் கூட்டின என்றாலும், டெல்லி அனுபவத்தை போதுமான வழிமுறையாக மேற்கொண்டு உடனடி தனிமைப்படுத்தல், கண்காணிப்பு மற்றும் சரியான நேரத்தில் மருத்துவ மேலாண்மை போன்ற பிற நடவடிக்கைகளுடன் இணைந்து செயல்படுத்தினால் அது இறுதியில் குறையும்.
தரப்படுத்தப்பட்ட மற்றும் வளர்ந்து வரும் படிப்படியான எதிர்வினைகளின் விளைவாக ஒரு சோதனைத் திட்டம் நாட்டில் பரிசோதனை வலையை சீராக விரிவுபடுத்தியது. இத்திட்டத்தைத் தொடர, நாட்டில் சோதனை ஆய்வக வலையமைப்பு தொடர்ந்து பலப்படுத்தப்படுகிறது, இது இன்று வரை நாட்டில் 1383 ஆய்வகங்களைக் கொண்டுள்ளது; அரசுத் துறையில் 931 ஆய்வகங்கள் மற்றும் 452 தனியார் ஆய்வகங்கள்.
- Real-Time RT PCR அடிப்படையிலான சோதனை ஆய்வகங்கள்: 701 
- TrueNat அடிப்படையிலான சோதனை ஆய்வகங்கள்: 573 
- CBNAAT அடிப்படையிலான சோதனை ஆய்வகங்கள்: 109
சுரங்கங்கள் அமைச்சகம்
விடுதலையின் அம்ரித் மகோத்ஸவ கொண்டாட்டம்: புகைப்பட கண்காட்சியை நடத்தியது இந்துஸ்தான் காப்பர்  நிறுவனம்
விடுதலையின் அம்ரித் மகோத்ஸவத்தின் ஒரு பகுதியாக, ராஜஸ்தானில் உள்ள கேத்ரி தாமிர வளாகம், மத்தியப் பிரதேசத்தில் உள்ள மலன்ஜ்காண்ட் தாமிர சுரங்கம், ஜார்கண்ட்டில் உள்ள இந்திய தாமிர வளாகம், மகாராஷ்டிராவில் உள்ள தலோஜா தாமிர சுரங்கம் ஆகிய இடங்களில் புகைப்பட கண்காட்சியை இந்துஸ்தான் தாமிர நிறுவனம் நடத்தியது. நாட்டின் வளமான தாமிர பாரம்பரியம், தாமிர உற்பத்தியில் எச்சிஎல் நிறுவனத்தின் பங்கு, நாட்டின் சுதந்திர போராட்டம் போன்ற பல தலைப்புகளில், இந்த கண்காட்சியில் புகைப்படங்கள் காட்சிக்கு வைக்கப்பட்டன.
எச்சிஎல்எல் நிறுவனத்தின் ஊழியர்கள் மற்றும் அவர்களது குடும்பத்தினர் இந்த புகைப்பட கண்காட்சியை பார்வையிட்டனர். இந்த கண்காட்சி தேசபக்தி உணர்வை தூண்டியது மற்றும் சுதந்திர போராட்டத்தின் அரிய புகைப்படங்களை காட்சிக்கு வைக்கும் வாய்ப்பை வழங்கியது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1766994
ஊரக வளர்ச்சி அமைச்சகம்
தீனதயாள் உபாத்யாயா கிராம கௌசல்யா திட்டத்தின் கீழ் நாடு முழுவதும் 1183 அணிதிரட்டல் முகாம்கள்
இந்தியாவின் 75-ஆவது சுதந்திர ஆண்டை முன்னிட்டு தீனதயாள் உபாத்தியாயா கிராம கௌசல்யா திட்டத்தின் கீழ் விடுதலையின் அம்ருத் மஹோத்ஸவ கொண்டாட்டத்தின் ஒரு பகுதியாக, ஆகஸ்ட் 13 முதல் 19 வரை நாடு முழுவதும் 1183 ‘அணிதிரட்டல் முகாம்கள்' நடைபெற்றுள்ளன. மாநில கிராம வாழ்வாதார இயக்கங்கள், மாநில திறன் இயக்கங்கள் ஆகியவை, திட்ட அமலாக்க முகமைகளுடன் இணைந்து அகில இந்திய அளவிலான முகாம் வெற்றி பெறுவதற்கு முக்கிய காரணமாக இருந்தன.
இந்த முகாம்களில் பங்கேற்பதற்காக, 371 திட்ட அமலாக்க முகமைகள், நாடு முழுவதிலும் இருந்து 83795 பேரை திரட்டின. கொவிட் பாதுகாப்பு நெறிமுறைகளைப் பின்பற்றி நேரடியாகவும், காணொலிக் காட்சி வாயிலாகவும் இந்த முகாம்கள் நடைபெற்றன. வரவிருக்கும் பயிற்சி முகாம்களில் கலந்து கொள்வதற்காக 75,660 பேர் பதிவு செய்துள்ளனர்.
மத்திய ஊரக மேம்பாட்டு அமைச்சகத்தின் நிதி உதவியுடன் திறன் பயிற்சிகளை அளிப்பதற்காக தேசிய அளவிலான தீனதயாள் உபாத்யாய கிராம கௌசல்யா திட்டம் கடந்த 2014-ஆம் ஆண்டு அறிமுகப்படுத்தப்பட்டது.
பல்வேறு துறைகளில் ஏழை கிராம இளைஞர்களுக்கு வேலை வாய்ப்புடன் கூடிய பயிற்சியை வழங்குவதே இந்தத் திட்டத்தின் முக்கிய நோக்கமாகும்.
27 மாநிலங்கள் மற்றும் 3 யூனியன் பிரதேசங்களில் இந்தத் திட்டம் செயல்படுத்தப்படுகிறது. இதன் கீழ் ஜூலை 31-ஆம் தேதி வரை 10.94 லட்சம் இளைஞர்கள் பயிற்சி பெற்று 7.07 லட்சம் பேர் வேலை வாய்ப்பைப் பெற்றுள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1747991
ரசாயனம் மற்றும் உரங்கள் அமைச்சகம்
ஊரடங்கு காலத்தில் உர விற்பனையில் சாதனை
தேசிய அளவிலான கொவிட்-19 பொது ஊரடங்குக்கு இடையே, ரசாயனம் மற்றும் உர அமைச்சகத்தின் உரத்துறை விவசாயிகளுக்கு உரம் விற்பனை செய்வதில் சாதனை படைத்துள்ளது.
2020 ஏப்ரல் 1 முதல் 22 வரை, விவசாயிகளுக்கு 10.63 லட்சம் மெட்ரிக் டன் உரங்கள் விற்பனை செய்யப்பட்டது. கடந்த ஆண்டு இதே காலத்தில் விற்பனை செய்யப்பட்ட 8.02 லட்சம் மெட்ரிக் டன்னை விட இது 32 சதவீதம் அதிகமாகும்.
2020 ஏப்ரல் 1 முதல் 22 வரை, விற்பனையாளர்கள் 15.77 லட்சம் மெட்ரிக் டன் உரங்களை வாங்கியுள்ளனர். இது கடந்த ஆண்டு இதே காலத்தில் வாங்கப்பட்ட 10.79 லட்சம் மெட்ரிக் டன்னை விட 46 சதவீதம் அதிகமாகும்.
தேசிய அளவிலான கொவிட்-19 முடக்கத்தால், போக்குவரத்துக் கட்டுப்பாடுகள் அமலில் இருந்த போதிலும், உரத்துறை, ரயில்வே, மாநிலங்கள், துறைமுகங்கள் ஆகியவற்றின் ஒன்றுபட்ட முயற்சியின் பலனாக, நாட்டில் உரங்கள் உற்பத்தி மற்றும் விநியோகம் எந்தவிதத் தடையும் இன்றி நடைபெற்று வருகிறது.
வரும் காரிப் பருவத்தில், விவசாயிகளுக்கு உரங்கள் கிடைப்பதை உறுதி செய்யும் மத்திய ரசாயனம் மற்றும் உர அமைச்சகத்தின் ஈடுபாடு காரணமாக இது சாத்தியமானது.
மத்திய ரசாயனம் மற்றும் உரத்துறை அமைச்சர் திரு. டி.வி.சதானந்த கவுடா, உர விஷயத்தில் பிரச்சினை எதுவும் இல்லை என்று கூறியுள்ளார். மாநில அரசுகளிடம் போதிய அளவுக்கு உரங்கள் கையிருப்பு உள்ளது . மாநில வேளாண் அமைச்சர்களுடன் நாங்கள் தொடர்பில் உள்ளோம் என்று அவர் கூறியுள்ளார். விதைப்பு காலத்திற்கு முன்னதாக, விவசாய சமுதாயத்தினருக்கு உரங்கள் கிடைக்கச் செய்ய, தமது அமைச்சகம் உறுதிபூண்டுள்ளதாக திரு.கவுடா தெரிவித்துள்ளார்.
(
அறிவியல் மற்றும் தொழில்நுட்பத்துறை
தண்ணீரில் உள்ள கன உலோக அயனிகளைக் கண்டறிய உதவும் கையடக்க சென்சாரை உருவாக்கி வருகிறது: நானோ - மென் பருப் பொருள் அறிவியல் மையம்
நானோ - மென் பருப்பொருள் அறிவியல் மையம் தணிணீரில் உள்ள கன உலோக அயனிகளைக் கண்டறியக்கூடிய கையடக்கமான சென்சார் கருவி ஒன்றை உருவாக்கி உள்ளது. இது எளிதில் எடுத்துச் செல்லக்கூடியதாகவும் தொலை தூரங்களில் உள்ள பணியிடங்களிலும்கூட அயனிகளைக் கண்டறிய உதவும் வகையில் இது உருவாக்கப்பட்டுள்ளது.
ஈயம், பாதரசம் மற்றும் காட்மியம் போன்ற கன உலோக அயனிகள் உயிரினங்களுக்கு தீங்குகளை ஏற்படுத்துவதோடு உடலில் எளிதில் சேகரமாகக் கூடியவையாகவும் இருக்கின்றன. இவற்றை எந்த ஒரு வேதியியல் வினை அல்லது உயிரியல் வினை மூலமாகவும் நச்சு நீக்கம் செய்ய முடியாது. தண்ணீரில் உள்ள கன உலோக அயனிகள் ஏற்படுத்தக்கூடிய உடல்நலத் தீங்குகளைக் கருத்தில் கொள்ளும்போது, இத்தகைய அயனிகளை பணியிடத்தில் விரைவாகக் கண்டறியக்கூடிய கையடக்கமான சிறந்த பலனைத் தரக்கூடிய சென்சார்கள் தேவை என்பது உணரப்பட்டது. காட்சி ரீதியான சென்சார்களை உருவாக்குவதற்கான உந்துதல் இருந்து வருகிறது. இந்த சென்சார்கள் உகந்த சூழ்நிலைகளின் கீழ் மிக விரைவாக விநாடிகளுக்குள் கன உலோக அயனிகளைக் கண்டறியக் கூடியவையாக இருக்கும்.
இந்த ஆராய்ச்சியானது தண்ணீரில் உள்ள கன உலோக அயனிகளை எளிதில் கண்டறிவதை செயல் விளக்கமாகக் காட்டுகிறது. கண்டுபிடிப்பு முறையை மேலும் மேம்படுத்திக் கொள்வதற்குத் தேவையான உத்திகளை குழுவினர் உருவாக்கி வருகின்றனர்.
[பார்வை நூல்கள்: Origin of Luminescence-based Detection of Metal Ions by Mn doped ZnS Quantum Dots; TrupthiDevaiahChonamada, Bhagwati Sharma, Jayashree Nagesh, Abhishek Shibu, Shyamashis Das, KommulaBramhaiah, NasaniRajendar, Neena S. John, Pralay K. Santra; Chemistry Select. 2019, 4, 13551 ]
(Visitor Counter : 195
ஜல்சக்தி அமைச்சகம்
மஹாராஷ்டிர மாநிலத்தில் ஜல் ஜீவன் மிஷன் திட்டத்தை விரைந்து செயல்படுத்துமாறு அம்மாநில முதல்வருக்கு மத்திய அமைச்சர் கடிதம்.
மத்திய அரசின் முதன்மைத் திட்டங்களுள் ஒன்றான ஜல் ஜீவன் மிஷன் திட்டத்தை, மத்திய ஜல் சக்தி துறை அமைச்சர் திரு.கஜேந்திர சிங் ஷெகாவத், தொடர்ந்து கண்காணித்து வருவதோடு, உயர்ந்த லட்சியத்துடன் கூடிய இந்தத் திட்டத்தை நடைமுறைப்படுத்துவது குறித்து மாநிலங்கள் / யூனியன் பிரதேசங்களுடன் தொடர்பில் உள்ளார். இந்த முயற்சியில் ஒரு பகுதியாக மஹாராஷ்டிர மாநில முதல்வர் திரு உத்தவ் தாக்கரே -க்கு அமைச்சர் எழுதியுள்ள கடிதத்தில் ஜல் ஜீவன் மிஷன் திட்டத்தை மகாராஷ்டிர மாநிலத்தில் விரைந்து செயல்படுத்துமாறு வலியுறுத்தியுள்ளார்.
குழாய் இணைப்புகள் கொடுக்கப்பட்ட அளவைப் பொறுத்தும், மத்திய அரசு இத்திட்டத்திற்காக ஒதுக்கிய தொகையின் பயன்பாட்டைப் பொறுத்தும், மாநில அரசின் பங்கைப் பொறுத்தும், மத்திய அரசு ஜல் ஜீவன் மிஷன் திட்டத்திற்கு நிதி ஒதுக்கி வருகிறது. 2019 -20ஆம் ஆண்டில் மஹாராஷ்டிர மாநிலம் 5.45 இலட்சம் இல்லங்களுக்கு குடிநீர்க் குழாய் வசதி செய்து கொடுத்துள்ளது. நிர்ணயிக்கப்பட்ட இலக்கு 16.2 6 லட்சம் குழாய் இணைப்புகள் ஆகும்
மஹாராஷ்டிர மாநிலத்தில் ஜல் ஜீவன் மிஷன் திட்டத்தைச் செயல்படுத்துவதற்காக 2020- 21 ஆம் ஆண்டிற்கு 1,828.92 கோடி ரூபாய் நிதிக்கு மத்திய அரசு ஒப்புதல் அளித்துள்ளது. தற்போது மாநிலத்தில் செலவழிக்கப்படாத தொகை 285.35 கோடி ரூபாய் இருப்பில் உள்ளது. இந்தத் தொகையுடன், இந்த ஆண்டுக்கென ஒதுக்கப்பட்டுள்ள தொகையையும் சேர்த்து, அதனுடன் மாநிலத்தின் பங்குத் தொகையையும் சேர்த்து மொத்தம் 3,908 கோடி ரூபாய், மஹாராஷ்டிர மாநிலத்தில் ஜல் ஜீவன் மிஷன் திட்டத்தை செயல்படுத்துவதற்காக இருக்கும். மேலும், 15வது நிதிஆணையம் இம்மாநிலத்திற்கு 5,827 கோடி ரூபாய் ஒதுக்கியுள்ளது. இந்தத் தொகை, அ) குடிநீர் வழங்குதல், மழை நீர் சேகரிப்பு, நீர் மறுசுழற்சி ஆ) சுகாதார தூய்மைப்பணிகள், திறந்த வெளியில் மலம் கழித்தல் இல்லாத நிலையைப் பராமரித்தல் ஆகியவற்றுக்காக மட்டுமே செலவிடப்பட வேண்டும்.
தற்போதுள்ள குடிநீர் வழங்கும் குழாய் அமைப்பு முறைகளில் 8,268 அமைப்புகளை சீரமைக்கவும், அதிகரிக்கவும், கவனம் செலுத்துமாறும், இதன் மூலம் இந்த ஆண்டு 22.35 லட்சம் குழாய் இணைப்புகளை அளிக்க முடியும் என்றும் அமைச்சர் கூறியுள்ளார்.
(Visitor Counter : 134
விவசாயத்துறை அமைச்சகம்
இந்த வருடத்தின் கரீஃப் பருவத்தில், 1095.38 லட்சம் ஹெக்டேர் நிலப்பரப்பில் பயிர்கள் பயிரிடப்பட்டு சாதனை படைக்கப்பட்டுள்ளது
பருப்புகள், தானியங்கள், தினை மற்றும் எண்ணெய் வித்துகள் விதைப்பது கிட்டத்தட்ட நிறைவடைந்துள்ள நிலையில், நெல் விதைத்தல் தொடர்ந்து நடந்து வருகிறது
விதைகள், பூச்சிக்கொல்லிகள், உரங்கள், இயந்திரங்கள் மற்றும் கடன் போன்ற சரியான நேரத்தில் இந்திய அரசால் செய்யப்பட்ட இடையீடுகளால், பெருந்தொற்று காலத்திலும் பெரிய நிலப்பரப்பில் விளைச்சல் நடந்துள்ளதாக மத்திய வேளாண் மற்றும் விவசாயிகள் நல அமைச்சர் திரு நரேந்திர சிங் தோமர் கூறியுள்ளார்.
வேளாண் மற்றும் விவசாயிகள் நல அமைச்சகம் மற்றும் மாநில அரசுகள் முக்கிய திட்டங்களை வெற்றிகரமாக செயல்படுத்தியுள்ளன. சரியான நேரத்தில் செயல்பட்டு, தொழில்நுட்பத்தைக் கையாண்டு, அரசு திட்டங்களின் பலன்களை அடைந்து இந்த சாதனையை படைத்ததற்காக விவசாயிகளை அமைச்சர் பாராட்டினார்.
மேலும் விவரங்களுக்கு, இந்த செய்திக் குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1651248
ஜல்சக்தி அமைச்சகம்
நாட்டில் உள்ள 123 நீர்த்தேக்கங்களின் தற்போதைய நீர் இருப்பு நிலவரம்
நாட்டில் உள்ள 123 நீர்த்தேக்கங்களின் நீர் இருப்பை மத்திய நீர் ஆணையம் வாரமொரு முறை கண்காணித்து வருகிறது. இதில் 43 நீர்த்தேக்கங்களில் 60 மெகாவாட்டுக்கும் அதிக திறனுள்ள ஹைட்ரோ மின்சக்தி உற்பத்தித் திறன் நிறுவப்பட்டுள்ளது.
இந்த 123 நீர்த்தேக்கங்களின் தற்போதைய மொத்த நீர் கொள்ளளவு 171.091 BCM ஆகும். தற்போதைய நிலவரப்படி, இந்த நீர்த்தேக்கங்களின் மொத்த நீர் இருப்பு 139.158 BCM ஆகும். இது மொத்த கொள்ளளவில் 81 சதவீதம் ஆகும்.
கடந்த ஆண்டின் இதே காலகட்டத்தில் இந்த நீர்த்தேக்கங்களின் மொத்த நீர் இருப்பு 134.425 BCM ஆகும். கடந்த 10 ஆண்டுகளின் மொத்த நீர் இருப்பு சராசரி 116.268 BCM ஆகும்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetail.aspx?PRID=1651304
அறிவியல் மற்றும் தொழில்நுட்பத்துறை
சந்திரயான் -3 வெற்றிகரமாக செலுத்தப்பட்டதன் மூலம் இந்திய மாணவர்களிடையே உலகளாவிய விருப்பங்களை ஏற்படுத்தியுள்ளது என்று மத்திய அமைச்சர் டாக்டர் ஜிதேந்திர சிங் கூறினார்
மத்திய அறிவியல் மற்றும் தொழில்நுட்பத் துறை இணையமைச்சர்  சந்திரயான் -3 வெற்றிகரமாக செலுத்தப்பட்டதன் மூலம் இந்திய மாணவர்களிடையே உலகளாவிய விருப்பங்களை ஏற்படுத்தியுள்ளது என்று பிரதமர் அலுவலகத்தின் பணியாளர், மக்கள் குறைதீர்ப்பு, ஓய்வூதியம், அணுசக்தி மற்றும் விண்வெளி இணை அமைச்சர் டாக்டர் ஜிதேந்திர சிங் இன்று தெரிவித்தார்.
ஜூன் 2020-ல் பிரதமர் திரு நரேந்திர மோடியால் விண்வெளித் துறை தொடங்கப்பட்டதன் பிறகு, விண்வெளி புத்தொழில்களின் எண்ணிக்கை 4-ல் இருந்து 150 என்ற எண்ணிக்கையில் உயர்ந்துள்ளது. அவற்றில் பெரும்பாலானவை அறிவியல் மாணவர்கள், ஆராய்ச்சியாளர்கள் மற்றும் தொழில் முனைவோர்களால் வழிநடத்தப்படுகின்றன என்று டாக்டர் ஜிதேந்திர சிங் கூறினார்.
நொய்டாவில் உள்ள அமிட்டி பல்கலைக்கழகத்தில் "புதுமையான மற்றும் நிலையான வளர்ச்சிக்கான மேம்பட்ட அறிவியல்" என்ற தலைப்பில் ஜி 20 இன் கீழ் அறிவியல் 20  மாநாட்டைத் தொடங்கி வைத்த பின்னர் டாக்டர் ஜிதேந்திர சிங் உரையாற்றினார்.
புத்தொழில்கள் புதுமையான கண்டுபிடிப்புகளின் மையங்கள் மற்றும் நாட்டின் வளர்ச்சிக்கு இன்றியமையாதவை என்று கூறினார். ஸ்டார்ட்அப் இந்தியா, ஸ்டாண்டப் இந்தியா மற்றும் மேக் இன் இந்தியா ஆகியவை இந்தியாவை இன்னும் வலுவான பொருளாதார சக்தியாக மாற்றவும், ஒவ்வொரு ஆண்டும் நமது மொத்த உள்நாட்டு உற்பத்தியில் 1 டிரில்லியன் அமெரிக்க டாலராக அடைய உதவும் என்று டாக்டர் ஜிதேந்திர சிங் கூறினார்.
"அவை வேலைகளை உருவாக்குவதுடன். இது வலுவான மற்றும் ஆரோக்கியமான பொருளாதாரத்திற்கு வழிவகுக்கிறது என்று அவர் குறிப்பிட்டார். புத்தொழில் நிறுவனங்கள் கல்வி நிறுவனங்களில் நடைமுறை அணுகுமுறையை ஊக்குவித்து பெரிய அளவிலான வேலைவாய்ப்புகளை உருவாக்க வழிவகுக்கிறது என்று அவர் தெரிவித்தார். இது மாணவர்கள் அல்லது ஆராய்ச்சியாளர்களை புத்தொழில் நிறுவனங்களுடன் ஒத்துழைப்பதன் மூலம் தங்களுடைய எண்ணங்களை செயல்படுத்த ஊக்குவிக்கிறது என்று அவர் கூறினார். சுமார் 110 யூனிகார்ன்களுடன் புத்தொழில் நிறுவன சுற்றுச்சூழல் அமைப்பில் இந்தியா இப்போது 3 வது இடத்தில் உள்ளது, "என்று அவர் கூறினார்.
பாதுகாப்பு அமைச்சகம்
கோவாவின் மர்முகோவா துறைமுகத்திற்கு அப்பால் இந்திய கடலோர காவல் படையில் தேசிய அளவிலான இரண்டு நாள் மாசுக் கட்டுப்பாட்டு பயிற்சியை பாதுகாப்புத் துறை செயலாளர் தொடங்கி வைத்தார்
கோவாவின் மர்முகோவா துறைமுகத்திற்கு அப்பால் இந்திய கடலோர காவல் படையால் நடத்தப்படும் நேட்போல்ரெக்ஸ் – VIII எனும் தேசிய அளவிலான 8-வது மாசுக் கட்டுப்பாட்டு பயிற்சியை பாதுகாப்புத் துறை செயலாளர் டாக்டர் அஜய்குமார் 2022 ஏப்ரல் 19 அன்று தொடங்கி வைத்தார். இரண்டு நாட்கள் நடைபெறும் இந்த நிகழ்வில் இலங்கை மற்றும் பங்களாதேஷை சேர்ந்த 2 கடலோர காவல்படை கப்பல்கள் 22 நட்பு நாடுகள் மற்றும் சர்வதேச அமைப்புகளை சேர்ந்த 29 பார்வையாளர்கள் உட்பட 50 முகமைகளை சேர்ந்த 85- க்கும் அதிகமான பங்கேற்பாளர்கள் கலந்து கொள்கிறார்கள்.
கடற்கரை பகுதியில் குவியும் கழிவுகளை அகற்றுவதற்கான தயாரிப்புகளை விரிவுபடுத்துவது இதன் நோக்கமாகும். தேசிய எண்ணெய் கசிவு அபாயத்தை தடுப்பதற்கான திட்டத்தின் நடைமுறைகள் மற்றும் வழிகாட்டி நெறிமுறைகளை தேசிய அளவிலும், பிராந்திய அளவிலும் செயல்படுத்துவதும் இதன் நோக்கமாகும்.
நேட்போல்ரெக்ஸ் தவிர, கடற்கரையில் எண்ணெய் படிதலை சரிசெய்வதற்கும், அதற்கான ஏற்பாடுகளை செய்வதற்குமான தொழில் முறை பயிற்சி வகுப்புகளை இந்திய கடலோர காவல்படை தற்போது நடத்தி வருகிறது. சென்னையில் 2022 ஏப்ரல் 18 அன்று இந்திய பெருங்கடல் கரையோர நாடுகள் சங்கத்தின் உறுப்பு நாடுகள் உட்பட 18 நாடுகளைச் சேர்ந்த சர்வதேச பங்கேற்பாளர்கள் 45 பேர் இந்த பயிற்சியை மேற்கொண்டுள்ளனர்.
சிறப்பு சேவைகள் மற்றும் கட்டுரைகள்
சென்னை விமான நிலையத்தில் 852 கிராம் தங்கம் பறிமுதல்: ஒருவர் கைது
சென்னை விமான நிலையத்தில் 3 விமானப் பயணிகளிடம் இருந்து 852 கிராம் தங்கம் பறிமுதல் செய்யப்பட்டது. இவற்றின் மதிப்பு ரூ.37.88 லட்சம்.
உளவுத்தகவல் அடிப்படையில் கொழும்புவில் இருந்து சென்னை வந்த 3 பயணிகளிடம் சுங்கத் துறை அதிகாரிகள் சோதனை நடத்தினர். அப்போது அவர்கள் 4 தங்கப் பசை பொட்டலங்களை மலக்குடலில் வைத்து கடத்தி வந்தது கண்டறியப்பட்டது. இவற்றின் மொத்த எடை 951 கிராம். அவற்றிலிருந்து 852 கிராம் சுங்க அதிகாரிகள் பிரித்தெடுத்து பறிமுதல் செய்தனர். இதுதொடர்பாக ஒருவர் கைது செய்யப்பட்டார். மேலும் விசாரணை நடப்பதாக சென்னை சர்வதேச விமான நிலையத்தின் சுங்கத் துறை முதன்மை ஆணையர் தெரிவித்துள்ளார்.
வணிகம் மற்றும் தொழில்துறை அமைச்சகம்
இந்தியாவின் ஏற்றுமதியை 2025ல் இரு மடங்காக உயர்த்த திட்டம்: சுரேஷ் பிரபு
இந்தியாவின் ஏற்றுமதியை உத்வேகப்படுத்துவது குறித்தும், 2015ம் ஆண்டில் இரு மடங்காக அதிகரிக்கச் செய்வது குறித்தும் மத்திய தொழில் வர்த்தகத் துறை அமைச்சர் திரு. சுரேஷ் பிரபு தலைமையில் இன்று கூட்டம் நடைபெற்றது. அதில், ஏற்றுமதியாளர்கள், தொழில் வர்த்தக அமைச்சக அதிகாரிகள் பங்கேற்றனர்.
கூட்டத்தில் பேசிய அமைச்சர், “உலகளவில் வர்த்தகத்தில் ஏற்பட்டுள்ள நிலையற்ற தன்மை, கடனுதவி அளிப்பதில் வங்கிகள் காட்டும் கடுமையான அணுகுமுறை, போக்குவரத்துச் செலவு அதிகரிப்பு, உற்பத்தித் திறனில் தரம் ஆகியவற்றால் மிகப் பெரிய சவால்களை எதிர்கொள்ள வேண்டியுள்ளது. அதே சமயம் ஏற்றுமதியை அதிகரிப்பதால், வேலைவாய்ப்புகள் அதிகரிக்கும், அந்நியச் செலாவணி கிடைக்கும், இந்தியாவின் போட்டித் தன்மைக்கு மதிப்பு கூடும்” என்று குறிப்பிட்டார்.
இதற்கான பணிகளுக்கு தொழில் வர்த்தகத் துறை இணையமைச்சர் திரு. சி.ஆர். சவுத்ரி தலைமை ஏற்பார். அவர் ஏற்றுமதி கவுன்சில்கள் உள்ளிட்ட பல்வேறு அமைப்புகளின் செயல்பாடுகளை ஆய்வு செய்வார்.
அமைச்சர் பேசுகையில், “சிறிய நாடுகளுக்கும் ஏற்றுமதி செய்வதிலும் இந்தியா கூடுதல் கவனம் செலுத்த வேண்டும். தற்போது 54 ஆப்பிரிக்க நாடுகளுக்கு மொத்தம் 8 சதவீதம் அளவே ஏற்றுமதி செய்யப்படுகிறது. சீனாவில் வரும் நவம்பர் மாதம் மெகா இறக்குமதி கண்காட்சி நடைபெறுகிறது. அதன் மூலம் உருவாக்கப்பட்டுள்ள வாய்ப்புகளை இந்திய ஏற்றுமதியாளர்கள் தவறவிடக் கூடாது” வலியுறுத்தினார்.
மேலும் விவரங்களுக்கு: www.pib.nic.in
புவி அறிவியல் அமைச்சகம்
சுமார் 33.6% கடற்கரை பகுதிகள் பல்வேறு அளவிலான அரிப்புக்கு உட்பட்டுள்ளன; தமிழகம், புதுச்சேரியில் எடுக்கப்பட்ட நடவடிக்கைகள்
மாநிலங்களவையில் கேள்வி ஒன்றுக்கு எழுத்துப்பூர்வமாக பதிலளித்த மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் கீழ்காணும் தகவல்களை வழங்கினார்.
1990 முதல் 2018 வரை மொத்தம் 6,632 கிமீ நீளமுள்ள இந்தியக் கடற்கரைப் பகுதி பகுப்பாய்வு செய்யப்பட்டுள்ளது. சுமார் 33.6% கடற்கரையோர பகுதிகள் பல்வேறு அளவிலான அரிப்புக்கு உட்பட்டுள்ளது என்பது குறிப்பிடத்தக்கது.
ரிமோட் சென்சிங் தரவு மற்றும் ஜிஐஎஸ் மேப்பிங் நுட்பங்களைப் பயன்படுத்தி 1990-ம் ஆண்டு முதல் கரையோர அரிப்பை கடலோர ஆராய்ச்சிக்கான தேசிய மையம் கண்காணித்து வருகிறது.
சூறாவளிகள் அதிகரிப்பு, கடல் மட்ட உயர்வு, துறைமுகங்கள் கட்டுதல், கடற்கரை சுரங்கப் பணி மற்றும் அணைகள் கட்டுதல் போன்றவை கடலோர அரிப்புக்கான காரணங்களில் அடங்கும்.
66 மாவட்ட வரைபடங்கள், 10 மாநில/யூனியன் பிரதேச வரைபடங்களுடன் 1:25000 அளவில் கடலோர அரிப்பினால் பாதிக்கப்படக்கூடிய பகுதிகளை அடையாளம் காண இந்திய கடற்கரை முழுவதும் பற்றி 526 வரைபடங்கள் தயார் செய்யப்பட்டுள்ளன. “இந்தியக் கடற்கரையோர மாற்றங்களின் தேசிய மதிப்பீடு” பற்றிய அறிக்கை ஜூலை 2018-ல் வெளியிடப்பட்டதோடு கடற்கரை பாதுகாப்பு நடவடிக்கைகளை செயல்படுத்துவதற்காக பல்வேறு மத்திய மற்றும் மாநில அரசு நிறுவனங்கள் மற்றும் பங்குதாரர்களுடன் பகிர்ந்து கொள்ளப்பட்டது. அனைத்து வரைபடங்களின் டிஜிட்டல் மற்றும் நேரடி நகல் மார்ச் 25, 2022 அன்று வெளியிடப்பட்டது.
புதுமையான கடலோர அரிப்புத் தணிப்பு நடவடிக்கைகளை இரண்டு இடங்களில் புவி அறிவியல் அமைச்சகம் வெற்றிகரமாக நிரூபித்துள்ளது.
 புதுச்சேரி கடற்கரை மறுசீரமைப்பு திட்டம், புதுச்சேரி
நீர்மூழ்கி ரீஃப் புவி அறிவியல் அமைச்சகத்தால் செயல்படுத்தப்பட்டதோடு, கடற்கரை புத்தாக்கம் புதுச்சேரி அரசால் செயல்படுத்தப்பட்டது. முப்பது ஆண்டுகளுக்குப் பிறகு 1.5 கிமீ நீளமுள்ள நகரக் கடற்கரையை மீட்டெடுக்க இது உதவியது. மேலும், தீவிர சூறாவளி நிகழ்வுகளின் போது கடற்கரையைப் பாதுகாப்பதோடு கூடுதலாக சுற்றுலா மற்றும் மீன்பிடி நடவடிக்கைகளை மேம்படுத்த உதவியது.
 கடலுார் பெரிய குப்பம், தமிழ்நாடு
நீர்மூழ்கி டைக் திட்டம் செயல்படுத்தப்பட்டது. தீவிர சூறாவளி நிகழ்வுகளின் போது மூன்று மீன்பிடி கிராமங்களை பாதுகாக்க இது உதவியது. மேலும், மீன்பிடி படகுகள் மற்றும் பிற மீன்பிடி நடவடிக்கைகளுக்கு பயன்படுத்தப்படும் பாதிக்கப்பட்ட கடற்கரையை மீட்டெடுக்க உதவியது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1811914